Súkromné centrum pedagogicko psychologického poradenstva a prevencie je školským zariadením výchovného poradenstva a prevencie, ktoré patrí do siete školských zariadení v územnej pôsobnosti Okresného úradu Košice.

Poskytuje komplexnú psychologickú, diagnostickú, výchovnú, poradenskú a preventívnu starostlivosť deťom a mládeži, okrem detí so zdravotným postihnutím, od narodenia až do ukončenia prípravy na povolanie, ako aj ich rodičom, učiteľom a všetkým, ktorí sa podieľajú na ich výchove, starostlivosti a vzdelávaní.

Ponúkané aktivity sa môžu objednávať v priebehu celého školského roka - telefonicky, emailom, osobne spolu s vyplneným objednávkovým formulárom. Aktivity je možné objednať, prispôsobiť a  upraviť ich trvanie a formu po dohode so psychológmi z SCPPPaP.

**PONUKOVÝ LIST ODBORNÝCH AKTIVÍT PRE ZÁKLADNÉ ŠKOLY V ŠK.R.2019/2020**

INDIVIDUÁLNA DIAGNOSTIKA, PORADENSTVO, TERAPIA:

1. Individuálna psychologická diagnostika, poradenstvo a terapia v oblasti učenia a správania – v prípade nedostatočnej motivácii k učeniu, v prípade učenia sa pod svoje možnosti a iných ťažkostí v učení
2. Individuálna psychologická diagnostika, poradenstvo a terapia pre nadaných žiakov – ich identifikácia a poradenstvo pri osobnostných a emočných problémoch
3. Individuálna psychologická diagnostika, poradenstvo a terapia pre žiakov končiacich ročníkov so zameraním pre kariérne smerovanie
4. Individuálna psychologická diagnostika, poradenstvo a terapia pre žiakov so špeciálnymi výchovno-vzdelávacími potrebami – vývinové poruchy učenia, správania
5. Depistážne vyšetrenia zamerané na prevenciu porúch učenia a reči- koniec 1.ročníka, začiatok 2.ročníka. Identifikácia oslabení čiastkových kognitívnych funkcií (pozornosť, vnímanie, pamäť), ktoré sa následne neskôr môžu prejavovať ako poruchy učenia a vytvorenie rehabilitáčného plánu podľa metódy Dr.Sindelar
6. Individuálna psychologická diagnostika, poradenstvo a terapia pre žiakov s poruchami správania (ADHD,ADD, porucha opozičného vzdoru a poruchy správania)
7. Individuálna psychologická diagnostika, poradenstvo a terapia pre žiakov s ťažkosťami v osobnostnom, sociálnom a emocionálnom vývine

SKUPINOVÉ AKTIVITY A PREVENTÍVNE PROGRAMY:

1. Skupinová práca s triedou zameraná na rozvoj zdravého životného štýlu, komunikácie a sociálnych zručností
2. Skupinová práca s triedou zameraná na prevenciu látkových a nelátkových závislostí, nežiadúcich foriem správania – rasizmus, diskriminácia, šikana, kyberšikana
3. Skupinová práca s triedou zameraná na adaptáciu na nové školské prostredie – 2.stupeň ZŠ
4. Skupinová práca s triedou so zameraním na učenie - zistenie učebných štýlov žiakov, motivácie k učeniu, poznanie efektívnych spôsobov učenia
5. Skupinové profesijné poradenstvo na podporu správnej voľby SŠ vzhľadom na intelekt, záujmy a preferencie žiakov

Odborné služby sú poskytované na základe dobrovoľnosti t.j. na základe ústne alebo písomne formulovanej dohody o vzájomnej spolupráci klienta a psychológa (súčasťou je aj Žiadosť o psychologické vyšetrenie a Informovaný súhlas zákonného zástupcu). Dodržuje sa pri tom zásada dôvernosti poradenského vzťahu a zásada ochrany záujmov klienta. SCPPPaP nemôže nikoho donútiť k tomu, aby sa stal jeho klientom alebo aby dodržiaval poskytnuté rady a odporúčania. Informácie nadobudnuté v poradenskom vzťahu nemôžu byť ďalej rozširované ani voľne poskytované tretím osobám.

Naše služby sú pre ZŠ poskytované bezplatne.

Prílohy:

Žiadosť o psychologické vyšetrenie a Informovaný súhlas zákonného zástupcu